**Politeknik Kota Kinabalu** (PKK) merupakan politeknik yang pertama di Sabah yang terletak di Kota Kinabalu, Sabah. Kampus Politeknik Kota Kinabalu (PKK) terletak di Kawasan Taman Perindustrian Kota Kinabalu (KKIP) di Jalan Politeknik. Politeknik Kota Kinabalu ini merupakan politeknik yang ketujuh di bawah Kementerian Pendidikan Malaysia. Pada tahun 2004 Politeknik Kota Kinabalu diletakkan di bawah Kementerian Pengajian Tinggi, pada tahun 2013 Kementerian Pengajian Tinggi telah disatukan semula dengan Kementerian Pendidikan Malaysia, dan kini Politeknik Kota Kinabalu di Kementerian Pengajian Tinggi.

Politeknik Kota Kinabalu menawarkan kursus di peringkat Diploma (3 Tahun) kepada lepasan SPM. Tawarannya terbuka kepada semua warganegara Malaysia dan berusia 18 tahun ke atas yang berkelayakan.

Sejarah
-------

Politeknik Kota Kinabalu telah mula beroperasi sejak 1 Mac 1996. Bermula dengan kampus sementara di Sekolah Menengah Teknik Likas untuk Jabatan Perdagangan, Jabatan Kejuruteraan Elektrik dan Awam, Pentadbiran, Perpustakaan, Hal Ehwal Pelajar, Kaunseling, asrama lelaki dan wanita, koperasi dan sewaan bangunan Lot Komersial di Batu 17, Jalan Tuaran Lama, Inanam yang menempatkan Jabatan Perdagangan dan Jabatan Kejuruteraan mekanikal dan Unit Latihan Industri. Pengambilan sulung pelajar PKK Sabah bermula pada sesi 1996/97 yang dilaksanakan pada bulan Jun 1996 di mana seramai 25 orang pelajar memulakan pengajian mereka iaitu Diploma Akauntansi. Kampus tetap Politeknik Kota Kinabalu (PKK) telah siap dibina pada tahun 2003, terletak di Kota Kinabalu Industrial Park (KKIP) di Jalan Politeknik. Politeknik Kota Kinabalu secara rasminya berpindah ke kampus tetap pada 1 September 2003.

Di antara jabatan yang diwujudkan di Politeknik Kota Kinabalu ialah Jabatan Kejuruteraan Awam, Jabatan Kejuruteraan Mekanikal, Jabatan Kejuruteraan Elektrik, Jabatan Perdagangan dan Jabatan Pelancongan dan Hospitaliti. 2 jabatan sokongan telah ditubuhkan iaitu Jabatan Pengajian Am dan Jabatan Matematik, Sains & Komputer.

Selain dari jabatan akademik PKK turut mengandungi Bahagian Pentadbiran, Unit Hal Ehwal Pelajar, Unit Peperiksaan, Unit Latihan & Pendidikan Lanjutan, Unit Multimedia dan Sumber, Unit Pembangunan dan Senggaraan, Unit Kualiti, Unit Kaunseling dan kerjaya, Unit Sukan & Ko Kurikulum, Unit Perhubungan & Latihan Industri, Unit ICT, Unit Komunikasi Korporat, Perpustakaan, Asrama, Unit Penyelidikan dan Inovasi dan Komersialan, Unit Pengurusan Aset dan Stor, Unit Keusahawanan.

Visi
----

Menjadi pusat kecemerlangan dalam bidang teknikal dan vokasional melalui pendidikan serta latihan transformasional bagi melahirkan modal insan inovatif. Dalam pada masa yang sama, politeknik juga memgambil langkah proaktif untuk menyunting semangat pelajar supaya terus berusaha dalam memertabatkan nama dan juga lambang politeknik kota kinabalu.

Misi
----

Membina persekitaran pembelajaran transformatif dan kreatif ke arah menjana modal insan berkebolehpasaran.

Motto
-----

Pautan luar
-----------

* Laman web rasmi PKK

| * l
* b
* s
Politeknik di Malaysia |
| --- |
| Politeknik | Politeknik Ungku Omar • Politeknik Sultan Haji Ahmad Shah • Politeknik Sultan Abdul Halim Muadzam Shah • Politeknik Kota Bharu • Politeknik Kuching Sarawak • Politeknik Port Dickson • Politeknik Kota Kinabalu • Politeknik Sultan Salahuddin Abdul Aziz Shah • Politeknik Ibrahim Sultan • Politeknik Seberang Perai • Politeknik Melaka • Politeknik Kuala Terengganu • Politeknik Sultan Mizan Zainal Abidin • Politeknik Merlimau • Politeknik Sultan Azlan Shah • Politeknik Tuanku Sultanah Bahiyah • Politeknik Sultan Idris Shah • Politeknik Tuanku Syed Sirajuddin • Politeknik Muadzam Shah • Politeknik Mukah • Politeknik Balik Pulau • Politeknik Jeli • Politeknik Nilai • Politeknik Banting • Politeknik Mersing • Politeknik Hulu Terengganu • Politeknik Sandakan • Politeknik Pagoh • Politeknik Tawau • |
| Politeknik METrO | Politeknik Metro Kuala Lumpur •Politeknik Metro Johor Bahru •Politeknik Metro Kuantan •Politeknik Metro Tasik Gelugor •Politeknik Metro Betong • |